# Αξιολόγηση Εργαστηρίου- Συνολική αποτίμηση & αναστοχασμός πάνω στην υλοποίηση - Εκδηλώσεις διάχυσης

Η έννοια της «αξιολόγησης» στη διδακτική διαδικασία συνιστά κύριο χαρακτηριστικό της διδασκαλίας και της μάθησης και αποσκοπεί στη βελτίωση της παρεχόμενης εκπαίδευσης (Κακανά, 2010). Ταυτόχρονα, με την αξιολόγηση γνώσεων και δεξιοτήτων περιλαμβάνεται και η αξιολόγηση στάσεων, αξιών και συμπεριφορών, η οποία εφαρμόζεται με κριτήρια την ενεργοποίηση και το βαθμό συμμετοχής των μαθητών/τριών στις δραστηριότητες.

Συγκεκριμένα, στα εργαστήρια, τα οποία στηρίζονται μεθοδολογικά σε ομαδοσυνεργατικές δράσεις και έρευνες, ανταποκρίνονται αποτελεσματικότερα μη συμβατικές μορφές αξιολόγησης (Φύκαρης, 1998). Αυτό που κυρίως ενδιαφέρει και εκτιμάται είναι ο βαθμός εμπλοκής των μαθητών στα εργαστήρια, η ανάπτυξη αξιών, σεβασμού και υπευθυνότητας προς το περιβάλλον και η ενεργοποίησή τους για την αντιμετώπιση περιβαλλοντικών ζητημάτων.

Σε συνδυασμό με τα παραπάνω συνεκτιμάται και ο τρόπος που οι μαθητές/τριες συνεργάζονται, επικοινωνούν και επιλύουν τις πιθανές συγκρούσεις. Όλες οι προαναφερόμενες παράμετροι λαμβάνονται υπόψη στις διαδικασίες της αξιολόγησης των εργαστηρίων λόγω του ότι συνιστούν απαραίτητες προϋποθέσεις για την ανάπτυξη υπεύθυνης φιλοπεριβαλλοντικής συμπεριφοράς (Γεωργόπουλος & Λιθοξοΐδου, 2010 στο Κακανά κα, 2010).

Στους/στις μαθητές/τριες χρησιμοποιήθηκε η ομαδική αξιολόγηση, η οποία περιλαμβάνει τεχνικές που αναδεικνύουν όλες τις παραμέτρους, που αφορούν τα περιβαλλοντικά ζητήματα. Μία τέτοια τεχνική αποτελεί ο σχεδιασμός εννοιολογικών χαρτών. Επιπλέον, στη διαδικασία της αξιολόγησης των τελικών μαθησιακών επιτεύξεων δύναται να αξιοποιηθεί το παιχνίδι ρόλων συνδυαστικά με ερωτήσεις από την πλευρά του/της εκπαιδευτικού για την κατανόηση ενός διλήμματος, στο οποίο οι μαθητές/τριες καλούνται να τοποθετηθούν. Ταυτόχρονα με την παρουσίαση των αποτελεσμάτων, εκφράζουν τα συναισθήματα που βίωσαν με την εμπλοκή τους στα συγκεκριμένα εργαστήρια, αλλά και τις πιθανές δυσκολίες που αντιμετώπισαν.

Πρόκειται για συμμετοχικές διαδικασίες, στις οποίες όλοι/ες οι εμπλεκόμενοι/ες στην εκπαιδευτική διαδικασία, μέσω του διαλόγου και με ενσυναίσθηση, προσπαθούν να διασαφηνίσουν τις ιδέες και τις αξίες τους και να κατανοήσουν τις απόψεις των άλλων, γεγονός που μπορεί να οδηγήσει σε επαναθεώρηση των στάσεων και σε νέους προσανατολισμούς στη δράση (Γεωργόπουλος, 2005).

Τέλος, σημειώνεται ότι για την ολοκλήρωση του προγράμματος σημαντικό ρόλο κατέχουν οι δράσεις και οι δραστηριότητες διάχυσης των αποτελεσμάτων. Η σχολική κοινότητα «ανοίγει» στην τοπική κοινότητα, εμπλέκοντας ενεργά γονείς/κηδεμόνες, φορείς, επαγγελματίες και συλλόγους. Προς αυτήν την κατεύθυνση, οργανώνονται συγκεντρώσεις γονέων/κηδεμόνων και ημερίδες ενημέρωσης με στόχο την ευαισθητοποίηση όλων των εμπλεκόμενων, την ενεργή εμπλοκή τους, τη συνεργασία τους. Η παρουσίαση του προγράμματος δημοσιοποιείται στα Μέσα Μαζικής Ενημέρωσης, σε ιστολόγια, σε ιστοσελίδες, σε κλειστές ομάδων κοινωνικών δικτύων. Διενεργούνται συνεντεύξεις, εκθέσεις ομαδικών και ατομικών εργασιών, εκδηλώσεις, συντάσσονται ερωτηματολόγια και διαμοιράζονται ενημερωτικά φυλλάδια στοχεύοντας στην ευαισθητοποίηση στην οικογένεια, το σχολείο, τη γειτονιά, την πόλη. Καταληκτικά, ιδιαίτερο ενδιαφέρον παρουσιάζει η συμμετοχή των μαθητών/τριών σε παιχνίδια προκλήσεων ή και σε σχολικούς διαγωνισμούς.

Η έννοια της «αξιολόγησης» στη διδακτική διαδικασία συνιστά κύριο χαρακτηριστικό της διδασκαλίας και της μάθησης και αποσκοπεί στη βελτίωση της παρεχόμενης εκπαίδευσης (Κακανά, 2010). Ταυτόχρονα, με την αξιολόγηση γνώσεων και δεξιοτήτων περιλαμβάνεται και η αξιολόγηση στάσεων, αξιών και συμπεριφορών, η οποία εφαρμόζεται με κριτήρια την ενεργοποίηση και το βαθμό συμμετοχής των μαθητών/τριών στις δραστηριότητες.

Συγκεκριμένα, στα εργαστήρια, τα οποία στηρίζονται μεθοδολογικά σε ομαδοσυνεργατικές δράσεις και έρευνες, ανταποκρίνονται αποτελεσματικότερα μη συμβατικές μορφές αξιολόγησης (Φύκαρης, 1998). Αυτό που κυρίως ενδιαφέρει και εκτιμάται είναι ο βαθμός εμπλοκής των μαθητών στα εργαστήρια, η ανάπτυξη αξιών, σεβασμού και υπευθυνότητας προς το περιβάλλον και η ενεργοποίησή τους για την αντιμετώπιση περιβαλλοντικών ζητημάτων.

Σε συνδυασμό με τα παραπάνω συνεκτιμάται και ο τρόπος που οι μαθητές/τριες συνεργάζονται, επικοινωνούν και επιλύουν τις πιθανές συγκρούσεις. Όλες οι προαναφερόμενες παράμετροι λαμβάνονται υπόψη στις διαδικασίες της αξιολόγησης των εργαστηρίων λόγω του ότι συνιστούν απαραίτητες προϋποθέσεις για την ανάπτυξη υπεύθυνης φιλοπεριβαλλοντικής συμπεριφοράς (Γεωργόπουλος & Λιθοξοΐδου, 2010 στο Κακανά κα, 2010).

Στους/στις μαθητές/τριες χρησιμοποιήθηκε η ομαδική αξιολόγηση, η οποία περιλαμβάνει τεχνικές που αναδεικνύουν όλες τις παραμέτρους, που αφορούν τα περιβαλλοντικά ζητήματα. Μία τέτοια τεχνική αποτελεί ο σχεδιασμός εννοιολογικών χαρτών. Επιπλέον, στη διαδικασία της αξιολόγησης των τελικών μαθησιακών επιτεύξεων δύναται να αξιοποιηθεί το παιχνίδι ρόλων συνδυαστικά με ερωτήσεις από την πλευρά του/της εκπαιδευτικού για την κατανόηση ενός διλήμματος, στο οποίο οι μαθητές/τριες καλούνται να τοποθετηθούν. Ταυτόχρονα με την παρουσίαση των αποτελεσμάτων, εκφράζουν τα συναισθήματα που βίωσαν με την εμπλοκή τους στα συγκεκριμένα εργαστήρια, αλλά και τις πιθανές δυσκολίες που αντιμετώπισαν.

Πρόκειται για συμμετοχικές διαδικασίες, στις οποίες όλοι/ες οι εμπλεκόμενοι/ες στην εκπαιδευτική διαδικασία, μέσω του διαλόγου και με ενσυναίσθηση, προσπαθούν να διασαφηνίσουν τις ιδέες και τις αξίες τους και να κατανοήσουν τις απόψεις των άλλων, γεγονός που μπορεί να οδηγήσει σε επαναθεώρηση των στάσεων και σε νέους προσανατολισμούς στη δράση (Γεωργόπουλος, 2005).

Τέλος, σημειώνεται ότι για την ολοκλήρωση του προγράμματος σημαντικό ρόλο κατέχουν οι δράσεις και οι δραστηριότητες διάχυσης των αποτελεσμάτων. Η σχολική κοινότητα «ανοίγει» στην τοπική κοινότητα, εμπλέκοντας ενεργά γονείς/κηδεμόνες, φορείς, επαγγελματίες και συλλόγους. Προς αυτήν την κατεύθυνση, οργανώνονται συγκεντρώσεις γονέων/κηδεμόνων και ημερίδες ενημέρωσης με στόχο την ευαισθητοποίηση όλων των εμπλεκόμενων, την ενεργή εμπλοκή τους, τη συνεργασία τους. Η παρουσίαση του προγράμματος δημοσιοποιείται στα Μέσα Μαζικής Ενημέρωσης, σε ιστολόγια, σε ιστοσελίδες, σε κλειστές ομάδων κοινωνικών δικτύων. Διενεργούνται συνεντεύξεις, εκθέσεις ομαδικών και ατομικών εργασιών, εκδηλώσεις, συντάσσονται ερωτηματολόγια και διαμοιράζονται ενημερωτικά φυλλάδια στοχεύοντας στην ευαισθητοποίηση στην οικογένεια, το σχολείο, τη γειτονιά, την πόλη. Καταληκτικά, ιδιαίτερο ενδιαφέρον παρουσιάζει η συμμετοχή των μαθητών/τριών σε παιχνίδια προκλήσεων ή και σε σχολικούς διαγωνισμούς.