|  |
| --- |
| **Περιγραφή εργαστηρίων**  Επιμέρους στόχους των εργαστηρίων αποτελούν: η εργασία των μαθητών/τριών σε ομάδες, η έρευνα, η ανταλλαγή εμπειριών και η αλληλεπίδραση. Οι εκπαιδευτικοί λειτουργούν ως διαμεσολαβητές, στηρίζοντας συνεχώς τη μαθησιακή διαδικασία και σχεδιάζοντας συμμετοχικές πρακτικές και δράσεις, κυρίως σε ομαδικό επίπεδο.  Πιο συγκεκριμένα, στο «μικρο – επίπεδο» της σχολικής τάξης το ενδιαφέρον συνεχίζει να εστιάζεται στις έννοιες της αλληλεπίδρασης και της επικοινωνίας μαθητών/τριών και εκπαιδευτικού, καθώς και μαθητών/τριών μεταξύ τους. Ταυτόχρονα, το σχολικό κλίμα παίζει σημαντικό ρόλο προκειμένου οι μαθητές/τριες να μπορούν να σκέπτονται κριτικά, να εκφράζονται ελεύθερα και να αντιπαρατίθενται εποικοδομητικά μέσα σε ένα περιβάλλον εμπιστοσύνης (Φλογαΐτη, 2006).  Επιπρόσθετα, παρέχεται στους/στις μαθητές/τριες ο απαιτούμενος χρόνος για την προσαρμογή τους, για να δομήσουν σχέσεις εμπιστοσύνης και για να καλλιεργήσουν κοινωνικές δεξιότητες. Αυτό επιτυγχάνεται μέσω της κίνησης και του παιχνιδιού, τα οποία προσφέρουν ευκαιρίες για αυθόρμητη έκφραση και βοηθούν στην αλληλεπίδραση και στην επικοινωνία μεταξύ των μαθητών/τριών.  Μερικές ιδέες εδώ: <https://www.wwf.gr/shmeio_gnosis/perivallontiki_ekpaideush/biopoikilothta/> Κουσουρής, Θ. & Παπαδογιαννάκη, Κ. (2005). *Περιβαλλοντικά παιχνίδια*.  Αθήνα: Δαρδανός Χρήστος.  Οι περισσότερο αξιοποιήσιμες δραστηριότητες είναι ο διάλογος, η δημιουργία καταλόγων και οι εννοιολογικοί χάρτες μέσω των οποίων οι μαθητές/τριες καταθέτουν προσωπικές εμπειρίες, προβληματισμούς, ιδέες, ενδιαφέροντα και αναδεικνύουν τα θέματα, με τα οποία επιθυμούν να ασχοληθούν. Επίσης, όλες οι προτεινόμενες δραστηριότητες των εργαστηρίων μπορούν με τις αντίστοιχες και ανάλογες προσαρμογές να χρησιμοποιηθούν και στην εξ αποστάσεως εκπαίδευση, αξιοποιώντας πλατφόρμες σύγχρονης και ασύγχρονης εκπαίδευσης καθώς, επίσης και αντίστοιχα λογισμικά.  Τέλος, λόγω της θεματολογίας των εργαστηρίων και επειδή είναι δύσκολο οι ομάδες των μαθητών/τριών να επισκεφτούν δια ζώσης και να εργαστούν βιωματικά σε δραστηριότητες πεδίου, θα ήταν βοηθητική η υποστήριξη των εργαστηρίων από εφαρμογές του διαδικτύου, οι περισσότερες από τις οποίες διατίθενται δωρεάν και μπορούν να λειτουργήσουν σε κινητά τηλέφωνα και σε συσκευές τάμπλετ.  Εκτός από την εφαρμογή Google earth, η οποία είναι αρκετά δημοφιλής, καθώς παρέχει πλήθος φωτογραφιών, χαρτών, πληροφοριών και τρισδιάστατων εικόνων, οι μαθητές/τριες μπορούν να εργαστούν και με άλλες εφαρμογές χαρτών όπως:  <https://www.google.com/maps> [http://wikimapia.org/#lang=el&lat=37.966700&lon=23.716700&z=12&m=w](http://wikimapia.org/#lang%3Del%26lat%3D37.966700%26lon%3D23.716700%26z%3D12%26m%3Dw) <https://www.bing.com/maps/>  (στο <https://kpekordeliou.wixsite.com/viosimipoli/efarmoges>) |