

|  |
| --- |
| **ΕΡΓΑΣΤΗΡΙΑ ΔΕΞΙΟΤΗΤΩΝ** |
|  |
| ***Πρόγραμμα Καλλιέργειας Δεξιοτήτων***  ***Πράξη: «Επιμόρφωση των εκπαιδευτικών στις δεξιότητες μέσω εργαστηρίων» (MIS 5092064)*** |
|  |
|  |
|  |
|  |
|  |
|  |
| **ΣΤΟ ΠΛΑΙΣΙΟ ΤΟΥ ΕΠΙΧΕΙΡΗΣΙΑΚΟΥ ΠΡΟΓΡΑΜΜΑΤΟΣ «ΑΝΑΠΤΥΞΗ ΑΝΘΡΩΠΙΝΟΥ ΔΥΝΑΜΙΚΟΥ ΕΚΠΑΙΔΕΥΣΗ ΚΑΙ ΔΙΑ ΒΙΟΥ ΜΑΘΗΣΗ 2014-2020» που συγχρηματοδοτείται από την Ελλάδα και την Ευρωπαϊκή Ένωση (Ευρωπαϊκό Κοινωνικό Ταμείο)** |
|  |
|  |

|  |  |
| --- | --- |
|  |  |
|  |  |
|  | **ΕΡΓΑΣΤΗΡΙΑ ΔΕΞΙΟΤΗΤΩΝ** |
|  |  |
|  | **ΘΕΜΑΤΙΚΗ ΕΝΟΤΗΤΑ: ΦΡΟΝΤΙΖΩ ΤΟ ΠΕΡΙΒΑΛΛΟΝ**  **3. Παγκόσμια και Τοπική Πολιτιστική Κληρονομιά** |
|  |  |
|  | **Τίτλος: «Κρυμμένα μυστικά στα σπίτια τα παλιά»** |
|  |  |
|  |  |
|  | **Ονοματεπώνυμο: Καραβίδα Μαρία** |
|  |  |
|  |  |
|  |  |
|  |  |

**Δομή Προγράμματος Καλλιέργειας Δεξιοτήτων**

|  |  |
| --- | --- |
| **1ο Εργαστήριο** | **Προσδοκώμενα μαθησιακά αποτελέσματα** |
| **Τίτλος εργαστηρίου**  **«Ο τόπος μου»** | Οι μαθητές/τριες αναμένεται:   * Να διαβάζουν γεωφυσικούς και πολιτικούς χάρτες της Ελλάδας. * Να διακρίνουν το φυσικό και το ανθρωπογενές περιβάλλον και τη σχέση μεταξύ τους. * Να εντοπίζουν στον χάρτη τον τόπο τους και να διακρίνουν τα χαρακτηριστικά του. * Να συγκρίνουν τον τόπο τους με άλλες περιοχές της Ελλάδας ως προς τα γεωμορφολογικά τους χαρακτηριστικά και το κλίμα. * Να προσεγγίσουν την πόλη ως οικοσύστημα και να περιγράψουν τις σχέσεις αλληλεπίδρασης, που παρατηρούνται, μέσα σε αυτό. |
| **Δραστηριότητες – (ενδεικτικές)** |
| **Δραστηριότητα 1η (Διάρκεια: 30΄)**   * Συμπλήρωση του γεωφυσικού χάρτη. Ομαδική ζωγραφική και απεικόνιση των φυσικών χαρακτηριστικών της Ελλάδας (βουνά, πεδιάδες, ποτάμια, λίμνες, θάλασσα). * Συμπλήρωση του πολιτικού χάρτη. Ζωγραφική των περιφερειακών ενοτήτων με διαφορετικό χρώμα.   **Δραστηριότητα 2η (Διάρκεια: 30΄)**   * Εντοπισμός των μεγάλων πόλεων και του δικού τους τόπου/πόλης και σύγκριση των διαφορετικών τόπων μεταξύ τους. * Συγγραφή σε χαρτί (από τους μαθητές) του ονόματος της περιφερειακής ενότητας και της περιφέρειας που κατοικούν οι μαθητές/τριες.   **Δραστηριότητα 3η (Διάρκεια: 30΄)**   * Πίνακας καταγραφής του καιρού και των καιρικών μεταβολών και σύνδεσή τους με τις καθημερινές τους δραστηριότητες/Παρουσίαση δελτίου καιρού από τους μαθητές/τριες. * Δημιουργία αφισών ανά γεωγραφικό διαμέρισμα (με πληροφορίες για το κλίμα, τις κατοικίες και τα κύρια επαγγέλματα των κατοίκων).   Συζήτηση και σύγκρισή τους για εξαγωγή συμπερασμάτων. |

|  |  |
| --- | --- |
| **2ο Εργαστήριο** | **Προσδοκώμενα μαθησιακά αποτελέσματα** |
| **Τίτλος εργαστηρίου**  **«Από την Αρχαία Ελλάδα στο σήμερα»** | Οι μαθητές/τριες αναμένεται:   * Να διασαφηνίσουν την έννοια της πολεοδομίας στην Αρχαία Ελλάδα. * Να εντοπίσουν πολεοδομικά στοιχεία αρχαίων ελληνικών πόλεων και να τα συσχετίσουν με τα σημερινά. * Να εξετάσουν τους παράγοντες από τους οποίους εξαρτιόταν το χτίσιμο των αρχαίων κατοικιών (γεωμορφολογικά χαρακτηριστικά, κλίμα, οικονομική κατάσταση). * Να περιγράψουν μια αρχαία ελληνική κατοικία και να μάθουν τη χρήση των χώρων της. * Να γνωρίσουν τα υλικά χτισίματος και να τα συγκρίνουν με τα σημερινά. * Να εντοπίσουν στοιχεία που εξυπηρετούσαν διάφορες ανάγκες (θρησκευτικές-βωμοί, ύδρευσης- πηγάδια, αυλάκια). |
| **Δραστηριότητες – (ενδεικτικές)** |
| **Δραστηριότητα 1η (Διάρκεια: 30΄)**   * Μελέτη ιστορικών χαρτών και σύγκρισή τους με τους σημερινούς. * Επίσκεψη σε αρχαιολογικούς χώρους/μελέτη πεδίου.   **Δραστηριότητα 2η (Διάρκεια: 30΄)**   * Αντιστοίχιση εικόνων από αντικείμενα καθημερινής χρήσης με εικόνες από δωμάτια αρχαίας ελληνικής κατοικίας. * Καταγραφή τρόπων φύλαξης τροφίμων, φωτισμού, αγοράς προϊόντων, ύδρευσης, αποχέτευσης και σύγκριση με τη σημερινή εποχή.   **Δραστηριότητα 3η (Διάρκεια: 30΄)**   * Ζωγραφική ενός παιδικού δωματίου και επικόλληση εικόνων από αρχαία ελληνικά παιχνίδια/ομοιότητες και διαφορές στα παιχνίδια των παιδιών. * Κατασκευή σπιτιών από πηλό. * Δημιουργία ιστοριογραμμής με εμπλουτισμό εικόνων και κειμένων |

|  |  |
| --- | --- |
| **3ο Εργαστήριο** | **Προσδοκώμενα μαθησιακά αποτελέσματα** |
| **Τίτλος εργαστηρίου**  **«Παραδοσιακοί οικισμοί»** | Οι μαθητές/τριες αναμένεται:   * Να εξοικειωθούν με τη χρήση χαρτών και οργάνων (φωτογραφική μηχανή, κιάλια, πυξίδα). * Να εντοπίσουν παραδοσιακούς οικισμούς στο χάρτη. * Να τους κατηγοριοποιήσουν ανάλογα με το ανάγλυφο και τα γεωμορφολογικά χαρακτηριστικά. * Να συμπεράνουν τους παράγοντες από τους οποίους εξαρτιόταν η οργάνωση ενός οικισμού (γεωμορφολογικά χαρακτηριστικά και κλίμα). * Να περιγράφουν έναν παραδοσιακό οικισμό από μακριά (αεροφωτογραφία) και από κοντά (δρόμους, σπίτια, βρύσες, πλατεία). * Να διακρίνουν: α) πώς ικανοποιούσαν τις ενεργειακές τους ανάγκες και β) αν παρατηρούν χρήση εναλλακτικών μορφών ενέργειας στην προβιομηχανική εποχή. |
| **Δραστηριότητες – (ενδεικτικές)** |
| **Δραστηριότητα 1η (Διάρκεια: 40΄)**   * Εντοπισμός στον γεωφυσικό χάρτη παραδοσιακών οικισμών και δημιουργία πίνακα κατηγοριοποίησης σε ορεινούς, πεδινούς και νησιώτικους. * Συλλογή από φωτογραφίες του τόπου ή της πόλης τους από διαφορετικές χρονικές και ιστορικές περιόδους.   **Δραστηριότητα 2η (Διάρκεια: (50΄)**   * Ταξινόμηση των φωτογραφιών προκειμένου να τοποθετηθούν σε σειρά που να φανερώνει την ιστορική εξέλιξη των περιοχών. * Συλλογή επιπλέον πληροφοριών από διαδίκτυο, συνεντεύξεις, μαρτυρίες, που φωτίζουν διάφορες πτυχές της ζωής των κατοίκων (επαγγέλματα, εκπαίδευση, καθημερινή ζωή, θρύλοι, παραδόσεις, τοπικά προϊόντα, μαγειρική). * Εντοπισμός ομοιοτήτων και διαφορών στο πέρασμα του χρόνου |

|  |  |
| --- | --- |
| **4ο Εργαστήριο** | **Προσδοκώμενα μαθησιακά αποτελέσματα** |
| **Τίτλος εργαστηρίου**  **«Παραδοσιακές κατοικίες»** | Οι μαθητές/τριες αναμένεται:   * Να γνωρίσουν την παραδοσιακή αρχιτεκτονική και τους τύπους σπιτιών (π.χ. αρχοντικά, πυργόσπιτα). * Να διακρίνουν τα υλικά, τα οποία χρησιμοποιούσαν στην κατασκευή. * Να περιγράφουν τους τύπους σπιτιών καταλήγοντας σε συμπεράσματα για τη χρήση των χώρων. * Να κατανοήσουν τη σχέση της κατοικίας με το φυσικό περιβάλλον και τις κοινωνικές και πολιτισμικές συνθήκες. * Να έρθουν σε επαφή με την αρχιτεκτονική της περιοχής τους και να τη συγκρίνουν με άλλες περιοχές της Ελλάδας. |
| **Δραστηριότητες – (ενδεικτικές)** |
| **Δραστηριότητα 1η (Διάρκεια: 30΄)**   * Επιλογή και συλλογή φωτογραφιών ιστορικών μνημείων της περιοχής τους, παραδοσιακών κατοικιών, συνοικιών ή οικισμών. Μελέτη και παρατήρησή τους. * Αναγνώριση των κυρίαρχων σχημάτων των κατοικιών και συσχετισμός τους με τη χρήση των χώρων. * Σπίτια και κλίμα <http://photodentro.edu.gr/lor/r/8521/2863>   **Δραστηριότητα 2η (Διάρκεια: 20΄)**   * Κατασκευές, ζωγραφική ή φωτογράφισή τους και ομαδική έκθεση των έργων τους.   **Δραστηριότητα 2η (Διάρκεια: 40΄)**   * Περιβαλλοντικό μονοπάτι και οργάνωση επίσκεψης σε παραδοσιακή κατοικία. * Συμπλήρωση φύλλων εργασίας/ Περιγραφή και συγγραφή φανταστικής ιστορίας μιας τυπικής ημέρας σε αυτήν. * Σχεδιασμός και υλοποίηση βιωματικών δραστηριοτήτων σε Λαογραφικά ή Τοπικής Ιστορίας Μουσεία. * Καταγραφή των παραγόντων από τους οποίους κινδυνεύουν τα παραδοσιακά κτίρια καθώς, και του τι μπορεί να γίνει για να συντηρηθούν. |

|  |  |
| --- | --- |
| **5ο Εργαστήριο** | **Προσδοκώμενα μαθησιακά αποτελέσματα** |
| **Τίτλος εργαστηρίου**  **«Σύγχρονες κατοικίες»** | Οι μαθητές/τριες αναμένεται:   * Να χρησιμοποιούν συστήματα γεωγραφικών πληροφοριών για μελέτη. * Να κατηγοριοποιήσουν σύγχρονες μορφές κατοικιών. * Να συγκρίνουν σύγχρονες μορφές κατοικιών σε διάφορες χώρες του κόσμου. * Να συμπεράνουν ότι η κατοικία και οι ανάγκες που ικανοποιεί, καθώς και η λειτουργικότητά της, μένουν ίδια παρά το ότι αλλάζει η μορφή της. |
| **Δραστηριότητες – (ενδεικτικές)** |
| **Δραστηριότητα 1η (Διάρκεια: 30΄)**   * Πίνακας αναφοράς με τύπους σύγχρονων κατοικιών (μονοκατοικία, πολυκατοικία, αστική, αγροτική). * Καταιγισμός ιδεών για τα πλεονεκτήματα και τα μειονεκτήματά τους.   **Δραστηριότητα 2η (Διάρκεια: 30΄)**   * Μελέτη της κάτοψης μιας κατοικίας. * Καταγραφή πηγών ρύπανσης εσωτερικών χώρων κατοικιών καιτρόποι αντιμετώπισής τους.   **Δραστηριότητα 3η (Διάρκεια: 30΄)**   * Σύγκριση φωτογραφιών παραδοσιακής και σύγχρονης κατοικίας. Ομοιότητες - διαφορές. * Κατασκευή διαδραστικού χάρτη. |

|  |  |
| --- | --- |
| **6ο Εργαστήριο** | **Προσδοκώμενα μαθησιακά αποτελέσματα** |
| **Τίτλος εργαστηρίου**  **«Βιοκλιματικά στοιχεία»** | Οι μαθητές/τριες αναμένεται:  ● Να αντιληφθούν την έννοια του βιοκλιματικού σχεδιασμού και τη σημασία του στην εξοικονόμηση ενέργειας.  ● Να εντοπίσουν βιοκλιματικά στοιχεία στον σχεδιασμό των κατοικιών και υλικά φιλικά προς το περιβάλλον.  ● Να συζητούν και να δίνουν παραδείγματα οικονομίας ενέργειας στο σπίτι τους ή στο σχολείο. |
| **Δραστηριότητες – (ενδεικτικές)** |
| **Δραστηριότητα 1η (Διάρκεια: 15΄)**   * Εισαγωγή στο προς μελέτη θέμα και δημιουργία νοητικών αναπαραστάσεων. * Παρουσίαση PPT «Βιοκλιματικά Στοιχεία στα αρχοντικά της Σιάτιστας»   (ΚΠΕ Σιάτιστας) <https://www.slideshare.net/slideshow/ss-5686416/5686416#1> .  **Δραστηριότητα 2η (Διάρκεια: 20΄)**   * Κατασκευή εννοιολογικού χάρτη με τους στόχους του βιοκλιματικού σχεδιασμού. * Κατασκευή εννοιολογικού χάρτη με τους στόχους βιοκλιματικού σχεδιασμού αστικών περιοχών.   **Δραστηριότητα 3η (Διάρκεια: 25΄)**   * Καταγραφή στοιχείων βιοκλιματικού σχεδιασμού στις δικές τους κατοικίες ή και σε άλλες και παρουσίαση αποτελεσμάτων και συμπερασμάτων. * Εντοπισμός βιοκλιματικού κτιρίου στην περιοχή τους και επίσκεψή του.   **Δραστηριότητα 4η (Διάρκεια: 30΄)**   * Σχεδιασμός μιας κατοικίας με βιοκλιματικά χαρακτηριστικά/χρήση πυξίδας για σωστή τοποθέτηση λεπτομερειών. |

|  |  |
| --- | --- |
| **7ο Εργαστήριο** | **Προσδοκώμενα μαθησιακά αποτελέσματα** |
| **Τίτλος εργαστηρίου**  **«Βιώσιμη πόλη, η πόλη μου…»** | Οι μαθητές/τριες αναμένεται:   * Να προσδιορίσουν το αστικό περιβάλλον. * Να διασαφηνίσουν τον όρο βιώσιμη πόλη/αστική αειφορία. * Να διακρίνουν τα περιβαλλοντικά προβλήματα που αντιμετωπίζουν οι κάτοικοι των διάφορων περιοχών. * Να συζητούν, να περιγράφουν και να προτείνουν βιώσιμες λύσεις και πρακτικές για το ανθρωπογενές και αστικό περιβάλλον. |
| **Δραστηριότητες – (ενδεικτικές)** |
| **Δραστηριότητα 1η (Διάρκεια: 30΄)**   * Ομαδικό παιχνίδι προσανατολισμού με τη χρήση πυξίδας. * Καταγραφή στοιχείων φυσικού περιβάλλοντος, πολιτιστικών ή ιστορικών της πόλης ή του τόπου τους. * Δημιουργία ομαδικού πίνακα αναφοράς, έντυπου ή ψηφιακού, ενσωματώνοντας τις παραπάνω καταγραφές.   **Δραστηριότητα 2η (Διάρκεια: 30΄)**   * Χαρτογράφηση μιας επιλεγμένης γειτονιάς της πόλης μας με ιδιαίτερα χαρακτηριστικά (π.χ. περιβαλλοντικό πρόβλημα ή ιστορικό μνημείο). * Εντοπισμός του περιβαλλοντικού ζητήματος και καταγραφή προτεινόμενων λύσεων/προτάσεων.   **Δραστηριότητα 3η (Διάρκεια: 30΄)**   * Ζωγραφική της ιδανικής γειτονιάς, πόλης, συνοικίας κτλ.   «Η ώρα των παιδιών»: Παρουσίαση των δράσεων και των αποτελεσμάτων στην σχολική κοινότητα, στους γονείς και στην τοπική κοινωνία. |